VS000527
Datum: 1994-05-03T02:00:00.000+02:00
datum_sodbe_i_stopnje: 1998-05-05T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: lahki primeri
odskodnina: 620000 SIT
opombe: II Ips 161/99. Reviziji tožene stranke je bilo delno ugodeno, odškodnina za telesne bolečine znižana s 500.000,00 SIT na 270.000,00 SIT, odločitev o odškodnini za strah pa spremenjena tako, da je bil ta tožbeni zahtevek zavrnjen.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Ključavničar vzdrževalec.

## Škodni dogodek

Nesreča pri delu.

## Poškodba

Poškodbeno odrezanje, odtrganje vrha levega kazalca.

## Telesne bolečine

270000 SIT Hude bolečine je trpel 3 dni, srednje bolečine 4 dni, nato pa je sledilo obdobje lahkih bolečin, ki se občasno še pojavijo.

#### Nevšečnosti med zdravljenjem

Neugodna je bila za tožnika odsotnost z dela skupaj 65 dni, dva operativna posega, vsakodnevni prevezi okoli tridesetkrat, odstranjevanje šivov v treh seansah, rentgensko slikanje za dva posnetka, nošnja žične boehlerjeve opornice po operacijah, prvič dva in drugič en teden, skupaj tri tedne, 5 obiskov pri kirurgu, 15 obiskov pri izbranem zdravniku, trajno spremenjen občutek na krnu kazalca.

## Strah

Zahtevek je bil zavrnjen. Tožnik se je po ugotovitvah izvedenca lahko srednje močno bal en dan po poškodbi, nato pa je bil šest mesecev lahno zaskrbljen za izid zdravljenja. Ob poškodbi in med zdravljenjem se torej ni mogel resnično bati za svoje življenje ali za to, da bo hud invalid, njegov strah pa ni bil niti intenziven, niti dolg.

## Zmanjšanje življenjske aktivnosti

350000 SIT Tožnikovo trpljenje zaradi zmanjšane življenjske aktivnosti se izraža predvsem tedaj, ko se zaradi zmanjšane moči v roki ne more zanesti na svoj prijem, ali ko mora opravljati drobna dela, kot na primer privijanje drobnih vijakov.

## Skaženost

Odškodnina zaradi skaženosti ni bila predmet odločanja pred revizijskim sodiščem.

---

ZOR člen 200, 203